
KRETINGOS RAJONO SAVIVALDYBĖS TARYBA

46-OJO RAJONO SAVIVALDYBĖS TARYBOS POSĖDŽIO
PROTOKOLAS

2022 m. rugsėjo 19 d. Nr. T3-9
Kretinga

Posėdis įvyko 2022-09-16 10.00–11.15 val.
Posėdžio pirmininkas – Savivaldybės meras Antanas Kalnius.
[bookmark: _Hlk510536436]Posėdžio sekretorė – Kretingos rajono savivaldybės administracijos (toliau – Administracija) Bendrojo skyriaus vyriausioji specialistė Reda Pilelienė.
Iš viso Kretingos rajono savivaldybės (toliau – Savivaldybė) taryboje (toliau – Taryba) – 25 nariai.
Dalyvauja 25 tarybos nariai (sąrašas pridedamas, protokolo Nr. T3-9 1 priedas).
Tarybos nariai V. Baltuonis, S. Baltuonis, A. Juknevičienė, V. Kubilius, K. Skierus posėdyje dalyvavo 15 min.
Dalyvauja kviestieji asmenys (sąrašas pridedamas, protokolo Nr. T3-9 2 priedas).
[bookmark: _Hlk503940889]Tarybos narių balsavimo rezutatai (pridedama, protokolo Nr. T3-9 3 priedas).
Darbotvarkė: 
1. [bookmark: _Hlk103326908]Dėl 46-ojo rajono savivaldybės tarybos posėdžio darbotvarkės patvirtinimo.
2. Dėl Egidijaus Viskonto atleidimo iš Kretingos rajono savivaldybės administracijos direktoriaus pareigų, praradus pasitikėjimą.
3. Informacija.

Tarybos posėdžio pradžioje tarybos nario priesaiką davė ir Taryboje dirbti pradėjo Lietuvos valstiečių ir žaliųjų sąjungos narys Algimantas Šoblinskas. Priesaikos ceremonijai vadovavo iš Vilniaus atvykęs Vyriausiosios rinkimų komisijos (toliau – VRK) narys Šarūnas Liekis. 
Savivaldybės meras Antanas Kalnius žodį suteikė svečiui, VRK nariui Š. Liekiui.
VRK narys Š. Liekis kreipėsi į susirinkusius ir informavo, kad vykdo Lietuvos Respublikos VRK 2022 metų 11 d. sprendimą Nr. SP-55, kuriuo Kretingos rajono tarybos narės Dalios Martišauskienės įgaliojimai, išrinktos pagal Lietuvos valstiečių ir žaliųjų sąjungos kandidatų sąrašą yra pripažinti nutrūkusiais, o Algimantas Šoblinskas, kuris yra pirmasis kandidatų sąraše nuo Lietuvos valstiečių ir žaliųjų sąjungos, pripažintas kandidatu tapti savivaldybės tarybos nariu. Š. Liekis teigė, kad prieš posėdį patikrino, ar priesaikai pasirengta tinkamai ir konstatavo, kad pasirengta tinkamai bei priminė tarybos nario priesaikos taisykles.
Algimanto Šoblinsko priesaiką tarybos nariai stebėjo stovėdami (priesaika pridedama).
VRK narys Š. Liekis, Meras A. Kalnius pasveikino Algimantą Šoblinską įgijus Kretingos rajono savivaldybės tarybos nario teises ir pareigas.
Meras citavo pateiktą tarybos nario A. Šoblinsko pareiškimą, kad nuo 2022 metų rugsėjo 16  d. tarybos nario veiklą A. Šoblinskas vykdys Demokratų sąjungos „Vardan Lietuvos“ frakcijoje.
Meras žodį suteikė V. Kubiliui. 
V. Kubilius perskaitė pareiškimą, kaip Lietuvos socialdemokratų frakcijos pirmininkas ir informavo, kad po 2022 m. rugsėjo 8 d. įvykusio Lietuvos socialdemokratų Kretingos skyriaus tarybos posėdžio bendru sutarimu priėmus sprendimą, Lietuvos socialdemokratų frakcija traukiasi iš Kretingos rajono savivaldybės tarybos valdančiosios daugumos sudėties bei nutraukia valdančiosios daugumos koalicinę sutartį su Tėvynės sąjungos-Lietuvos krikščionių demokratų, Lietuvos Respublikos liberalų sąjūdžiu ir nepriklausomų narių frakcija. V. Kubilius teigė, nutraukti koalicinę sutartį paskatino praėjusiame tarybos posėdyje D. Bajoro pareiškimas dėl Administracijos direktoriaus ir pridūrė, kad neatsisako komitetų teikiamiems pasiūlymams ir sprendimams, kurie tarnaus visuomenei, tarnaus Kretingos bendruomenei ir perdavė Merui pareiškimą.
Meras kvietė tarybos narius registruotis.
Tarybos narių registracija.
Užsiregistravo 25 tarybos nariai.
Posėdžio pirmininkas suteikė žodį Etikos komisijos pirmininkei Vaidai Jakumienei.
V. Jakumienė priminė, jei darbotvarkės klausimuose yra svarstomų klausimų, kurie gali sukelti viešuosius ir privačius interesus, tarybos narys turėtų nusišalinti ir jokia forma nedalyvauti klausimo svarstyme.
1. SVARSTYTA. Dėl 46-ojo rajono savivaldybės tarybos posėdžio darbotvarkės patvirtinimo. Pranešėjas – A. Kalnius.
Klausimų, pasiūlymų dėl darbotvarkės nepateikta.
Meras kvietė tarybos narius balsuoti dėl 46-ojo rajono savivaldybės tarybos posėdžio darbotvarkės patvirtinimo.
NUTARTA. 46-ojo rajono savivaldybės tarybos posėdžio darbotvarkei pritarta.
Balsavo: už – 20, prieš – 5, susilaikė – 0.
2. SVARSTYTA. Sprendimo projektas Nr. T1-246 „Dėl Egidijaus Viskonto atleidimo iš Kretingos rajono savivaldybės administracijos direktoriaus pareigų, praradus pasitikėjimą“. Pranešėjas – A. Kalnius.
Meras klausė, ar bus klausimų, pasisakymų.
V. Kubilius frakcijos vardu pareiškė, kad jų frakcija šio klausimo svarstyme nedalyvaus.
Iš posėdžių salės išėjo socialdemokratų frakcija, tarybos nariai V. Baltuonis, S. Baltuonis, A. Juknevičienė, V. Kubilius, K. Skierus ir toliau posėdyje nedalyvavo. 
Iš posėdžių salės išėjo dministracijos direktorius E. Viskontas.
Meras kreipėsi į tarybos narius ir teigė, kad tokiu veiksmu dar kartą parodyta nepagarba rinkėjams.
Vyko tarybos narių registracija. 
Užsiregistravo 20 tarybos narių.
Toliau posėdyje vyko tarybos narių pasisakymai.
V. Adomaitis teigė, kad norėjo užduoti klausimus direktoriui, tačiau jam išėjus iš salės kaip ir nėra kam jų užduoti, todėl tęs savo pasisakymą. Jis teigė, kad Administracijos direktoriaus tam tikri raštai, priimti sprendimai balansuoja ties Baudžiamojo persekiojimo riba, kad reikia sustabdyti šitą savivalę, kuri vyksta Savivaldybėje. V. Adomaitis paminėjo vieną iš pavyzdžių, dėl rajono krepšinio komandos dalyvavimo krepšinio pirmenybėse. Citavo raštą, kurį pasirašė Administracijos direktorius ir teigė, kad tarybos nariai turėtų spręsti, ar tai nėra įgaliojimų viršijimas, ar tai nėra sukčiavimas, ar nėra apgaudinėjimas mūsų visuomenės, Nacionalinės krepšinio lygos (toliau – NKL) vadovybės. (D.  Petreikis patikslino „galimas“). V. Adomaitis sutiko „taip galimas“ ir citavo raštą, kuriuo patvirtinama, kad Kretingos krepšinio klubui Kretingos rajono savivaldybė suteiks panaudos teise krepšinio salę Savanorių g. 23, Kretinga, visoms NKL rungtynėms nuo 2022 m. rugsėjo 1 d. iki 2023 m. rugsėjo 1 d. pagal iš anksto suderintą salės užimtumo grafiką. Anot jo, žinant kas yra panauda, kokioje stadijoje dabar yra sporto komplekas, tokio rašto išdavimas prasilenkia su bet kokiu sveiko proto normomis. Po pasisakymo V. Adomaitis kvietė palaikyti nepasitikėjimą Administracijos direktoriumi.
Meras teigė, kad Administracijos direktorius eilinį kartą nedalyvauja nei komitetuose, nei posėdyje, direktorius nėra frakcijos narys, o eina Administracijos direktoriaus pareigas.
J. Vaickienė priminė, kad praeitame Tarybos posėdyje klausė, dėl papildomų lėšų skyrimo rangovui sporto komplekso statybai. J. Vaickienė patikino, kad atsakymo negavo. Anot jos, visiškai neaišku, ar teisėtai buvo paskirtos papildomos lėšos rangovui sporto centro statybai. Domėjosi, ar yra dar pasirašyta papildomų susitarimų, kurių Taryba nežino. Klausė, gal iš esančių dar likusios daugumos galėtų į tai atsakyti, ar paaiškinti situaciją. J. Vaickienė pabrėžė, kad jei lėšos skiriamos, o tai nėra numatyta strateginiame veiklos plane, nėra numatyta biudžete, taip direktorius galimai viršijo savo įgaliojimus.
Meras citavo Kretingos rajono savivaldybės tarybos veiklos reglamento 19 punktą, kad Administracijos direktorius privalo būti tarybos posėdyje ir informavo, kad Administracijos direktoriaus pavaduotoja, dėl svarbių darbinių susitikimų yra išvykusi, ir posėdyje negalėjo dalyvauti.
V. Ročys teigė atsakysiąs į klausimą, kurį uždavė tarybos nariai, t. y., ar teisingai Meras pasielgė, kai Administracijos direktoriui pateikus prašymą (rugsėjo 13 d.) savo noru išeiti iš darbo, Meras nedarė jokių žingsnių ir tuo klausimu nebuvo rengiamas sprendimo projektas. V. Ročys paaiškino, kad valstybės tarnybos įstatyme reglamentuota, kad valstybės tarnautojas prieš 20 kaledorinių dienų turi pateikti prašymą, per 3 dienas gali prašymą atsiimti ir pabrėžė, todėl Meras ir negalėjo teisiškai imtis jokių procedūrinių veiksmų.
Daugiau tarybos narių pasisakymų nebuvo.
Meras A. Kalnius reziumuodamas pasisakymus priminė, kad rugpjūčio mėnesį be Tarybos sutikimo Egidijus Viskontas pasirašė indeksaciją sporto kompleksui beveik už 417 tūkst. eurų, birželio pabaigoje išsiunčiamas garantinis raštas NKL dėl to, kad bus panaudos pagrindais suteikiamas Kretingos krepšinio klubui patalpos nuo 2022 m. rugsėjo 1 d. iki 2023 m. gegužės 1 d. Meras kalbėjo, kad tokiu būdu viršyti direktoriaus įgaliojimai. Jo žiniomis yra dar dvi sutartys, kurias bus galima tarybos nariams „atskleisti“ ir teigė, ar yra daugiau tokių sutarčių, šiai dienai dar atsakyti negali. A. Kalnius pažymėjo, kad tarybos nariams gegužės mėnesį pareiškus nepasitikėjimą direktoriumi, direktorius nuo birželio mėnesio pradėjo neeilinį darbuotojų vertinimą pasirinkimo tvarka. Meras sutiko, kad Administracijos direktorius tokią teisę turi ir patikino, kad yra darbuotojų darbo grupė, kuri taip pat turėtų dalyvauti tokiuose procesuose bei išsakyti savo nuomonę, tačiau iš direktoriaus „nulis emocijų“. Mero žiniomis, vakar 9 darbuotojai buvo dar kartą skatinami ir pridūrė, kad toks požiūris į Administracijos darbą įneša chaosą. A. Kalnius toliau komentavo, kokios yra susiklosčiusios situacijos Savivaldybės valdomose įmonėse. Baigdamas savo pasisakymą Meras pabrėžė, kad pareikšti nepasitikėjimą Administracijos direktoriumi galima vien už sporto kompleksą ir pažadėjo išsiaiškinti, kiek dar yra tokių sutarčių.
Meras pristatė slapto balsavimo procedūros eigą.
Balsavimas dėl slapto balsavimo biuletenio patvirtinimo. (Slapto balsavimo biuletenio pavyzdys pridedamas).
NUTARTA. Slapto balsavimo biuleteniui pritarta.
Balsavo: už – 20, prieš – 0, susilaikė – 0.
Posėdžio pirmininkas pateikė tarybos narių pasiūlytą Balsų skaičiavimo komisiją, kurios sudėtyje, tarybos nariai: Vaidas Kuprelis, Vilius Adomaitis, Vytautas Ročys, Vitalija Valančiutė, Marius Meškauskas.
Balsuota už pateiktą Balsų skaičiavimo komisiją.
NUTARTA. Balsų skaičiavimo komisijai pritarta.
Balsavo: už – 20, prieš – 0, susilaikė – 0.
Posėdžio pirmininkas pažymėjo, jog Balsų skaičiavimo komisija sudaryta, vyks slaptas balsavimas, supažindino su slapto balsavimo procedūra, balsavimo vieta, kur vyks balsavimas. Priminė, kad Balsų skaičiavimo komisija išsirinks pirmininką ir sekretorių, komisija antspauduoja biuletenius ir jie išduodami tarybos nariams, tarybos nariai pasirašo balsavimo biuletenių išdavimo lape, balsavimo kabinoje užpildo biuletenį ir įmeta į balsadėžę.
Skelbiama 30 min. pertrauka, skirta slaptam balsavimui.
Slapto balsavimo metu vieša posėdžio transliacija nutraukta.
Po pertraukos tarybos narių registracija.
Užsiregistravo 20 tarybos narių.
Žodis suteiktas Balsų skaičiavimo komisijos pirmininkui Vaidui Kupreliui.
V. Kuprelis skelbia slapto balsavimo rezultatus, supažindina su Balsų skaičiavimo komisijos 2022-09-16 protokolu Nr. 1 (pridedama).
Savivaldybės meras A. Kalnius kvietė tarybos narius balsuoti, patvirtinti Balsų skaičiavimo komisijos 2022-09-16 protokolą Nr. 1.
Balsuota dėl Balsų skaičiavimo komisijos 2022-09-16 protokolo Nr. 1 pritarimo.
NUTARTA. Balsų skaičiavimo komisijos 2022-09-16 protokolui Nr. 1 pritarta.
Balsavo: už – 20, prieš – 0, susilaikė – 0.
Balsuota dėl pateikto sprendimo projekto, dėl Egidijaus Viskonto atleidimo iš Kretingos rajono savivaldybės administracijos direktoriaus pareigų, praradus pasitikėjimą.
NUTARTA. Priimti sprendimą Nr. T2-233.
Balsavo: už – 20, prieš – 0, susilaikė – 0.
3. Informacija.
Posėdžio pirmininkas teigė, kadangi posėdyje nedalyvauja Administracijos direktorius, nėra kam užduoti klausimų, todėl informacija, svarbių klausimų diskusija dėl Savivaldybės valdomų įmonių, perkeliama į artimiausiu metu vyksiančius komitetų posėdžius bei Tarybos posėdį.
Meras A. Kalnius padėkojo visiems už darbą ir paskelbė posėdžio pabaigą.
Posėdis baigtas 11.15 val.

Savivaldybės meras 				                  Antanas Kalnius


Tarybos sekretorė				   Vilija Venckutė-Palaitienė































R. Pilelienė
2022-09-19

Kretingos rajono savivaldybės tarybos narių, dalyvavusių
46-ajame Tarybos posėdyje, sąrašas

1. Abelkis Tomas
2. Adomaitis Vilius
3. Bajoras Dovydas
4. Baltuonis Steponas 
5. Baltuonis Vladas
6. Jablonskis Romualdas
7. Jakumienė Vaida
8. Juknevičienė Augenija 
9. Kalnius Antanas 
10. Kaniava Stasys
11. Končius Simas 
12. Kubilius Valerijonas 
13. Kuprelis Vaidas
14. Macius Rimantas
15. Mažeika Juozas
16. Meškauskas Marius 
17. Petreikis Darius
18. Puodys Antanas
19. Puškorius Raimundas 
20. Ročys Vytautas 
21. Samalius Dangiras
22. Skierus Konstantinas 
23. Šoblinskas Algimantas 
24. Vaickienė Jolita 
25. Valančiutė Vitalija 

46-ajame rajono Savivaldybės tarybos posėdyje
dalyvavusių asmenų sąrašas

Algimantas Gedvilas – Juridinio skyriaus vedėjas.
Vilija Venckutė-Palaitienė – Tarybos sekretorė.
Egidijus Viskontas – Administracijos direktorius (Tarybos posėdyje dalyvavo iki 2 darbotvarkės klausimo svarstymo).

